|  |  |
| --- | --- |
| **IT-udvalget**2.7.2024\_revideret 25.8.2024 på baggrund af kommentarer fra Rolf | Et billede, der indeholder tekst, Font/skrifttype, Grafik, logo  Automatisk genereret beskrivelse |

**Referat for møde i IT-udvalget 27. juni 2024 kl. 19-21.00 online**

Deltagere: Erik Per Rømer (DN Frederikshavn), Michael Løvendal Kruse (DN Stevns, HB), Rolf Lehrmann (DN Sorø, tovholder for it-netværket), Ib Jensen (DN Kalundborg), Yukio Bergholdt (it-projektmedarbejder), Sophie Lundbæk (teamleder for organisationskonsulenterne), Mikkel Havelund (organisationschef).

1. **Spilleregler for dagens møde & næste møde**

Vi aftalte at holde et møde, hvor alle kan byde ind, og vi holder den gode tone. Vi vil hellere gå i dybden med færre emner end at skøjte hen over mange. It-udvalget skal give input, så vi får bedst mulig it inden for de afsatte ressourcer.

Flere kunne ikke åbne det ene link, der var sendt til et SharePoint sted. Vi aftalte, at filer lægges ind i Podio.

1. **Systemlandskab**

It-udvalget skal:

* Orienteres om overblikket over systemlandskabet som efterspurgt
DN systemlandskab (opdateres løbende) – se oversigten på dette link : [https://miro.com/app/board/uXjVK7PG0dw=/?share\_link\_id=616698676131](https://miro.com/app/board/uXjVK7PG0dw%3D/?share_link_id=616698676131)
* Give input til oversigten

Referat: Yukio gennemgik systemoversigten:

Microsoft 365: Her ligger alle med dn.dk mailadresser, dvs. medarbejdere i sekretariatet og medlemmer af HB. Brugerne kan tildeles en mail eller en kontaktgruppe og kan tildeles forskellige licenser. Som standard tildeles ansatte en Microsoft Officepakke. Basic brugere (?) tildeles kun Office-online.

Nyhedsbreve: Erik sagde, at afdelingen har svært ved at opdatere emails i nyhedsbrevsystemet, når modtagere gerne vil slettes/oprettes. Sophie svarede, at systemet hedder Campaign Monitor, og man skal kontakte Anders Vogel eller Marcus på mfb@dn.dk (student med ansvar for lokale nyhedsbreve) for alt inden for lokale nyhedsbreve. Mere info: <https://aktiv.dn.dk/sadan-gor-vi/it-vaerktojer/nyhedsbreve/>
De 8 afdelinger, som har været prøveafdelinger med anvendelse af HubSpot ved brug af udsendelse af nyhedsbreve, skal tilbage til at anvende Campaign Monitor i løbet af året.

Yukio beskrev, hvordan Online Fundraising og Hubspot bruges til at håndtere leads. Ved en fremtidig CRM-løsning, så vil disse led kunne skæres ud.

Der blev spurgt til CRM-processen, og der blev svaret, at der lige efter sommer kan meldes ud om leverandørvalg og processen. Det kommer til at vedrøre mange systemer. Afdelingerne så frem til at kunne bruge oplysningerne aktivt, herunder bl.a. overflytninger mellem afdelinger, hvor vi mister mange aktive.

Der blev spurgt til Navidoc, om vi havde talt med Friluftsrådet om deres løsning. Vi kunne ikke rigtigt svare, da det er Luise Sanderhoff Østerlund, der sidder med det. Indtil videre går vi med en løsning med et Excelark, der skal indsendes. [Luise oplyser efter mødet: Excelarket er sendt til de fire udvalgte testafdelinger (DN Hillerød, DN Favrskov, DN Halsnæs og DN Aarhus), og der er kommet nogle afregninger ind, som ser ud til at gå ‘rigtigt’. Vi bad på Rolfs opfordring om møde med Friluftsrådet om deres Navidoc-løsning til frivillige. De havde desværre ikke tid til os (fordi de druknede i henvendelser), men jeg tænker, vi kan tage fat i dem igen på den anden side af sommerferien. Forventningen er dog fortsat, at brugeradministrationen vil blive for tung i et DN-regi.]

Websites: Vi kigger på at få en ny platform til webbutikken, da den lige som hjemmesiden kører på en forældet version af Umbraco.

Der blev spurgt til Imageshop ([www.dn.dk/billeder](http://www.dn.dk/billeder)), hvor der ligger billeder, men der ligger ikke mange billeder i den, som afdelingerne synes at kunne bruge. Få adgang til 3.000-5.000 billeder ved at oprette en (ny) profil eller logge på www.dn.dk/billeder, herefter kontakter man Yukio (ybe@dn.dk ) for at få tilknyttet adgang som afdeling.

Canva kan vi anbefale til hurtig og simpel grafik.

GoLearn – onlinekurser, som medarbejderne benytter. Vi har 90 adgange. Der meget få, der bruger det. Hvis nogen har brug for det, så kan Yukio tildele en licens. På mødet blev der spurgt ind til om det kunne tilbydes aktive i DN via Naturens Universitet, men så mange licenser har DN ikke.

Der var tidligere et værktøj, der tjekkede hjemmesider for stavefejl og meget andet godt. Det var Siteimprove – men det blev meget dyrt. I stedet har vi købt Semrush til at scanne hjemmesider og brudte links etc. Yukio kan sætte den til at scanne og sende rapporten frem.

* Rolf vil gerne have scannet DN Sorø (soroe.dn.dk)

Vi talte om Dropbox, hvor der tidligere er indgået en treårig aftale, så den opsiges snarest muligt.
Dropbox blev i sin tid indkøbt for at rumme tidligere sager fra afdelingerne fra årene 2009-2011, hvor de lå på en hjemmeside. [D. 2. juli 2024 kan det konstateres, at forbindelsen til Dropbox fra Podio er afbrudt, idet fejlmeddelelse om at forbindelsen er afbrudt fremkommer ved fremhentning]

Typeform kommer vi til at bruge i stedet for Umbracos egen formulartjeneste, fordi det gør det nemmere at rykke videre senere, hvis vi ønsker det.

Det blev kommenteret, at det er godt med et overblik. Der må meget gerne komme en lille beskrivelse på de eksterne webtjenester, og om det er relevant for aktive. Der blev ytret en bekymring for, at der er let at gætte passwords til afdelingsmailen. I første ombæring er denne ‘opskrift’ til password slettet, og det undersøges, om det vil være muligt at give alle aktive deres egen mailadresse? Det vil også være godt, hvis flere aktive kan bruge office-værktøjer.

Yukio lovede at kigge på nogle priser til aktive som brugere. Og han oplyste, at vi arbejder hen imod at kunne styre rettigheder i CRM.

Podio. Rolf undrede sig over at det system, som DN primært benytter til hele sin omfattende sagsbehandling, kommunikation, mødehåndtering og som database, fylder så lidt i systemlandskabet, i og med at det, sammen med anvendelsen af Office-værktøjerne, udgør måske 95% af arbejdet i de 95 afdelinger, netværk, samråd og arbejdsgrupper, og for mange aktive er en større økonomisk udgift.
[Rolf har efterfølgende lagt et forsøg ud på udvalgets debatside med en personlig systemoversigt set fra en aktivs side, hvor Podio og Office udgør det meste af centrum i arbejdet]

1. **Turmodul**

It-udvalget skal:

* Orienteres om status for implementering af nyt turmodul
* Give input til sekretariatets plan for implementering (sende mail med vejledning til dem med opretterprofil, lave en skæringsdato)
* Opfordres til at teste turmodulet af med ”brugerperspektiv” og give feedback

Turmodulet skulle have været i luften i en betaversion, men Yukio har haft travlt med andre projekter. Et af dem er dog en første test, der bruger turmodulet: Det er Tid til Tur, hvor vi samarbejder med Danmarks Jægerforbund og Danmarks Sportsfiskerforbund. Dermed gøres turmodulet færdigt i samme ombæring.

Vi kan godt bruge it-udvalgets brugerperspektiv på, hvordan det fungerer for jer. Det var der flere, der gerne ville teste i august.

Der blev spurgt til Kultunaut, om man kan lave et samarbejde med dem. Det er en god ide, som vi måske kan arbejde videre med.

Vil man kunne integrere login til turmodulet med login på mail med @dn.dk adresse? Ja, det arbejder vi henimod.

Det vil være godt, hvis man kan integrere Havets Folkemøde hjemmesiden på samme måde som Bjørns naturplejeside: <https://naturpleje.dn.dk/>

1. **Afdelingerne på Teams (og Office)**

Sidste gang efterspurgte udvalget en vejledning til, hvordan afdelingerne bruger Teams.

It-udvalget skal:

* Give input til vejledninger
* Kom i gang vejledning af Alan Ø inkl. link til Dropbox backup OneDrive vejledning (vedlagt) <https://download.microsoft.com/download/0/7/2/07215793-3580-4F2C-93CF-BF1CA99B5CBE/MS_Office_QuickstartOneDrive.pdf>
* Teams vejledning - <https://download.microsoft.com/download/e/f/c/efcfa3cb-3c9a-4914-b788-ba1739f066bf/MSTeams_QuickStartGuide_DK.pdf>

Zoom koster op imod 180.000 kr. om året. Der har være 28 logget ind i sidste kvartal, så vi vil gerne overgå til at bruge Teams i stedet.

Flere af deltagerne oplevede problemer med Teams, bl.a. når man har flere brugerkoder på Outlook/Microsoft. Yukio lovede at kigge på det – Yukio kontakter Rolf.

Det er vigtigt, at det er velforberedt, hvis vi lukker for Zoom.

1. **Lokalafdelingernes sites**

It-udvalget skal:

* Modtage information om dn.dk projektet, og hvordan lokalsites skal opdateres
* Give input til, hvordan processen bliver god set med lokale frivillige øjne

Firmaet Twoday skal udvikle det tekniske setup. Herefter skal vi lægge en plan for, hvordan får vi afdelingerne ind og arbejde på platformen. Det bliver Bente Bækgaard, der bliver projektleder. Vi skal først have klarlagt, hvor meget der kan flyttes manuelt vs. automatisk, og vi skal beslutte, hvem der har ansvaret for hvilke sider. Det vil være en stor hjælp, hvis I kan bidrage til, at planen bliver god.

Noget kan vi måske få en studerende til – noget er måske godt selv at få kigget på.

Ved sidste opdatering fra Dynamic Web til Umbraco blev meget overført manuelt. Og selvom det overføres automatisk, så vil der altid være noget manuelt.

Hvordan sker designet? Det har været en kompleks proces, og der har parallelt med vores mere tekniske afklaring været en UX’er (user experience person), der har kigget på navigation. Der er også gennemført et Brand Audit, der har kigget på opgradering af DN’s visuelle identitet. Den proces er ikke helt færdig, men langt nok til, at vi har nogle rammer. Det bliver mobile first (2/3 bruger mobil på sitet). Der blev spurgt ind til om fordelingen med 2/3 via mobil også gælder afdelingernes sites? Yukio ville undersøge dette.

Michael spurgte ind til, hvordan HB og Rep. tænkes involveret i rebranding, hvilket er videre formidlet til Kommunikationschef, Louise Puck.

Ved sidste opdatering var det værste problem, at der var en periode, hvor vi ikke kunne kommunikere i 2-3 måneder, både af tekniske årsager, men også fordi det kan være svært, at presse/lokke lokale frivillige til at påtage sig et sådant arbejde. Yukio nævnte, at 3 måneders ”frozen zone” lyder som lang tid. Et par uger bør være maks.

1. **Næste møde og eventuelt**

Hvilke emner skal på næste møde?

* Lokalafdelingernes sites og tidsplan for implementering
* CRM
* Podio
* Officeadgange til aktive

[Vi talte på mødet om at finde en dato for et fysisk dagsmøde på et kursuscenter for IT-udvalget i september/oktober. I forbindelse med planlægning kan sekretariatet se, at det ender med at blive for dyrt både i tid og økonomi at samles en hel dag, og at det ikke er den bedste prioritering, når vi samtidig har lynende travlt med konkrete opgaver for opdateringen af turmodul, det nye [dn.dk](http://dn.dk/) og de kommende lokale hjemmesider. Det har også vist sig meget vanskeligt at finde datoer, hvor alle kan, og transporttiden vil blive lang for flere.

Derfor foreslår vi at igangsætte et ad hoc arbejde i udvalget med aktiv involvering i opgaver - for dem, der kan - mellem møderne, som vi fortsætter online til fælles status. Dette indkalder vi til efter behov.

Næste ordinære møde er 26. september kl. 17-19, hvor flest har markeret i Doodle. Der vil være mulighed for at møde op i sekretariatet, så det er altså et hybridmøde.

Måske vi kan mødes fysisk til Det Grønne Landsmøde næste år.

Yukio har brug for testpersoner, bl.a. til turmodulet, allerede i august og vil række ud til jer i vores Podiorum – vi foreslår, at man bidrager der, hvor man har interesse og viden.

 Vi bruger IT-udvalgets Podiorum som samlingssted, så alle kan holde sig ajour og byde ind undervejs i processen for hvert system – og lad os bruge de fortsatte onlinemøder til status, fælles info og drøftelser.

 Vi ses online den 26. september kl. 17-19 – mødeindkaldelse følger.